**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. december 13-ai** ülésére

Tárgy: Batthyány tér 4/F. 4/17. lakás felújítása

**Tisztelt Képviselő-testület!**

A Batthyány tér 4/F. 4/17. önkormányzati lakásból több mint 30 év után kiköltöztek a lakók. Az épület jelen állapotában nem kiadható. A 351/2024. (XI.08.) KVÖKt. határozatban elvi szinten támogatták a 2870 Kisbér, Batthyány tér 4/F. 4/17. szám alatti komfortos önkormányzati bérlakás előterjesztésben szereplő felújítási munkálatainak elvégzését és utasították a Kisbéri Városigazgatóságot a részletek kidolgozására.

A Városigazgatóság a felújításra a mellékelt költségkalkulációt küldte, melyben szerepel, hogy a vízszerelési és fűtésszerelési munkákat az önkormányzattal szerződéses viszonyban álló György János végezné el.

A költségkalkuláció alapján a lakás rendbetétele mindösszesen bruttó 5.959.000,- Ft. a jelenlegi árakkal számolva. Az ár az esetlegesen szükséges tervek, engedélyek költségét nem tartalmazza.

Kérjük támogatni a lakás felújítását és kezdeményezzük, hogy a Városigazgatóság és György János úr minél előbb kezdje meg a munkát. A felújítás fedezetét a 2025. évi költségvetés készítésekor figyelembe kell venni.

Kisbér, 2024. december 09.

Bondár Balázs s.k. Pápai Mónika s.k.

elnök referens

**Határozati javaslat:**

Kisbér Város Önkormányzat Képviselő-testülete

a 2870 Kisbér, Batthyány tér 4/F. 4/17. szám alatti komfortos önkormányzati bérlakás felújítására utasítja a Kisbéri Városigazgatóságot a megküldött árajánlatában foglalt műszaki paraméterek mentén, az ajánlatban foglalt bruttó 5.959.000,- Ft. összegen, azzal, hogy tudomásul veszi, hogy a vízszerelési és fűtésszerelési munkálatokat György János végezi el.

tudomásul veszi, hogy az árajánlatban szereplő díjak emelkedhetnek, és hogy azok a szükséges tervek, engedélyek díját nem tartalmazzák.

a felújítások ez évi költségét a költségvetés általános tartaléka sora terhére biztosítja, a fent maradó összeget pedig a 2025. évi költségvetésben rendeli el tervezni.

**Határidő:** azonnal

**Felelős:** Csejtei Johanna mb. igazgató

Dr. Pápai Tamás jegyző